钦定古今图书集成/历象汇编/岁功典/第110卷 > 八声甘州〈晓发〉 陆释麟
## 钦定古今图书集成/历象汇编/岁功典/第110卷 > 八声甘州〈晓发〉 陆释麟

晓风清滟滟，待潮生、潮落始行舟。正鸡声茅店，孤城
断角，攲枕悠悠。偶尔掀篷一笑，起舞也风流。问谁人
领取，此景清幽。　　极目长空杳霭，但寒烟衰草，江练
明楼。羡双双白羽，天水共沈浮。待乘桴、渐穷湖海，莫
思量、锦缆与鸣驺。菰蒲里，烟波钓叟，与子为俦。